CELEX: 31988R1866
Language: el
Date: 1988-06-30 00:00:00
Title: Κανονισμός (ΕΟΚ) αριθ. 1866/88 της Επιτροπής της 30ής Ιουνίου 1988 για τροποποίηση του κανονισμού (ΕΟΚ) αριθ. 3155/85 για την καθιέρωση του προκαθορισμού των νομισματικών εξισωτικών ποσών

Avis juridique important

|

31988R1866

Κανονισμός (ΕΟΚ) αριθ. 1866/88 της Επιτροπής της 30ής Ιουνίου 1988 για τροποποίηση του κανονισμού (ΕΟΚ) αριθ. 3155/85 για την καθιέρωση του προκαθορισμού των νομισματικών εξισωτικών ποσών  

Επίσημη Εφημερίδα αριθ. L 166 της 01/07/1988 σ. 0027 - 0027

***** ΚΑΝΟΝΙΣΜΟΣ (ΕΟΚ) αριθ. 1866/88 ΤΗΣ ΕΠΙΤΡΟΠΗΣ  της 30ής Ιουνίου 1988  για τροποποίηση του κανονισμού (ΕΟΚ) αριθ. 3155/85 για την καθιέρωση του προκαθορισμού των νομισματικών εξισωτικών ποσών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 για τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 12,  Εκτιμώντας:  ότι ο κανονισμός (ΕΟΚ) αριθ. 3155/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1002/86 (4), καθιέρωσε τον προκαθορισμό των νομισματικών εξισωτικών ποσών·  ότι τα νομισματικά εξισωτικά ποσά που έχουν προκαθοριστεί προσαρμόζονται στην περίπτωση κατά την οποία αρχίζει να ισχύει μια νέα γεωργική ισοτιμία η οποία αποτέλεσε αντικείμενο δημόσιας αγγελίας πριν κατατεθεί η αίτηση προκαθορισμού· ότι οι νέες γεωργικές ισοτιμίες που προκύπτουν από το καθεστώς της αυτομάτου καταργήσεως που αναφέρεται στο άρθρο 6 του κανονισμού (ΕΟΚ) αριθ. 1677/85 γίνονται γνωστές με βάση το σχήμα της καταργήσεως των αρνητικών νομισματικών ανοιγμάτων που δημιουργήθηκαν τελευταία· ότι θα πρέπει να διευρυνθεί η εφαρμογή των διατάξεων όσον αφορά την προαναφερθείσα προσαρμογή στα νομισματικά εξισωτικά ποσά που προκαθορίζονται μετά τη δημόσια αγγελία του εν λόγω σχήματος, συναρτήσει της προβλεπομένης καταργήσεως και, συνεπώς, θα πρέπει να τροποποιηθεί ο κανονισμός (ΕΟΚ) αριθ. 3155/85·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των ενδιαφερομένων επιτροπών διαχείρισης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 παράγραφος 1 του κανονισμού (ΕΟΚ) αριθ. 3155/85, μετά το πρώτο εδάφιο παρεμβάλεται το ακόλουθο εδάφιο:  «Κατά την έννοια του παρόντος άρθρου, νοείται ως νέα γεωργική ισοτιμία:  - η γεωργική ισοτιμία που προκύπτει από την εφαρμογή του καθεστώτος της καταργήσεως που αναφέρεται στο άρθρο 6 παράγραφος 2 του κανονισμού (ΕΟΚ) αριθ. 1677/85.  - οι άλλες γεωργικές ισοτιμίες.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 164 της 24. 6. 1985, σ. 6.  (2) ΕΕ αριθ. L 182 της 3. 7. 1987, σ. 1.  (3) ΕΕ αριθ. L 310 της 21. 11. 1985, σ. 22.  (4) ΕΕ αριθ. L 93 της 8. 4. 1986, σ. 8.